nahid-hub/BLUGE-bengali-wikipedia-section-title-prediction huggingface dataset:
বিশাখাপত্তনমে "বেদম" (২০১০) ছবির চলচ্চিত্রায়নের সময় কৃষ একটি সংগ্রহালয়ে গিয়েছিলেন। সেখানকার প্রদর্শনীতে দ্বিতীয় বিশ্বযুদ্ধের সময় শহরে জাপান সাম্রাজ্যের সেনাবাহিনীর ফেলে যাওয়া একটি বোমা রাখা ছিল। পার্ল হারবার আক্রমণের অনুরূপ পরিস্থিতি সৃষ্টির উদ্দেশ্যে বোমাটি ব্যবহার করা হয়েছিল। এই বিষয়ে আরও পড়াশোনা করে কৃষ জানতে পারেন যে, দ্বিতীয় বিশ্বযুদ্ধে পঁচিশ লক্ষেরও বেশি ভারতীয় সৈনিক অংশ নিয়েছিলেন এবং ভারতের ব্রিটিশ সরকার পশ্চিম গোদাবরী জেলার মাধবরাম থেকে ২০০০ তেলুগুভাষীকেও যুদ্ধে প্রেরণ করে। সাড়ে নয় মাস ধরে কৃষ ছবির চিত্রনাট্য নিয়ে কাজ করেন। ছবির জন্য বিস্তারিতভাবে যথাযথ তথ্য সংগ্রহকেই তিনি এই দেরির কারণ হিসাবে দর্শিয়েছিলেন। অধিকাংশ তথ্য কৃষ সংগ্রহ করেছিলেন গুগল সার্চ ইঞ্জিন ব্যবহার করে। এই কাজের জন্য দু’টি দলও নিয়োগ করেছিলেনএকটি ভারতে ও অপরটি ইতালিতে। তিনি ১৯৩০-এর দশকের প্রেক্ষাপটে একটি প্রেমকাহিনি উপস্থাপনার সিদ্ধান্ত নেন এবং জাতি, দেশ, বর্ণ ও ধর্মের মধ্যে ছোটো ছোটো বিভাজনরেখাগুলির উপর আলোকপাত করেন।

জানা যায়, ২০১৫ সালের জানুয়ারি মাসে "গব্বর ইজ ব্যাক" ছবির প্রযোজনার সময় কৃষ কাজ করেন বরুণ তেজের সঙ্গে। কৃষের ব্যানার ফার্স্ট ফ্রেম এন্টারটেইনমেন্টের সঙ্গে যৌথভাবে ঊষাকিরণ মুভিজের ব্যানারে "কঞ্চে" ছবিটি প্রযোজনা করার কথা ছিল রামোজি রাওয়ের। প্রজ্ঞা জয়সওয়াল "গব্বর ইজ ব্যাক" ছবির জন্য অডিশন দিয়েছিলেন। তিনিই "কঞ্চে" ছবির নায়িকা চরিত্রে অভিনয়ের জন্য চুক্তিবদ্ধ হন। ২৭ ফেব্রুয়ারি প্রাতিষ্ঠানিকভাবে হায়দ্রাবাদে ছবির কাজ শুরু হয় এবং এটির নামকরণ করা হয় "কঞ্চে"। "কঞ্চে" শব্দটির বাংলা অর্থ বেড়া। কৃষের কথায়, ছবিটির বিষয়বস্তু হল বন্ধুত্বে একটি বেড়ার প্রভাব। ১ সেপ্টেম্বর দ্বিতীয় বিশ্বযুদ্ধের ৭৫তম বার্ষিকীতে কৃষ ইন্দো-এশিয়ান নিউজ সার্ভিসকে বলেন যে, "কঞ্চে" হল তাঁর "সর্বাপেক্ষা উচ্চাকাঙ্ক্ষী প্রকল্প" এবং এটিই দ্বিতীয় বিশ্বযুদ্ধের প্রেক্ষাপটে নির্মিত প্রথম তেলুগু ছবি।

সাই মাধব বুররা ইতিপূর্বে "কৃষ্ণং বন্দে জগদ্গুরুম্‌" (২০১৩) ছবিতে কৃষের সঙ্গে কাজ করেছিলেন। তিনি এই ছবিতেও সংলাপ রচনার জন্য চুক্তিবদ্ধ হন। ভি. এস. ঘনশেখর ছবির আলোকচিত্র পরিচালক এবং সাহি সুরেশ ছবির শিল্প নির্দেশক হিসাবে নির্বাচিত হন। অল্প বয়সে পড়াশোনা ছেড়ে দিয়েছিলেন বলে সুরেশ দ্বিতীয় বিশ্বযুদ্ধ সম্পর্কে বিশেষ কিছুই জানতেন না। তাই তিনি তিন-চার মাস যুদ্ধ-বিষয়ক পুরনো ছবি ও যুদ্ধের সম্পর্কে পড়াশোনা করেন। চিরন্তন ভট্ট এর আগে "গব্বর ইজ ব্যাক" ছবিতে কৃষের সঙ্গে কাজ করেছিলেন। তিনি এই ছবিতেও সুরারোপের জন্য চুক্তিবদ্ধ হন। "কঞ্চে" ছবির মাধ্যমেই চিরন্তন তেলুগু চলচ্চিত্র জগতে প্রবেশ করেন। রাম কৃষ্ণ আররম ও সুরজ জগতপ ছবিটি সম্পাদনা করেন। "কঞ্চে" ছবিটি প্রযোজিত হয় ১৮ কোটি টাকা।

সঠিক অনুচ্ছেদ শিরোনাম কোনটি?
titleA. প্রযোজনা
titleB. চলচ্চিত্রায়ন
titleC. ক্রমবিকাশ
titleD. কাহিনি-সারাংশ
উত্তর: titleC
বর্তমান করিমগঞ্জ জেলার ইতিহাস সুস্পষ্ট নয়। উপলব্ধ উৎসের উপকরণ ও প্রামাণ্য সহায়তায় উক্ত অঞ্চলের ইতিহাসের সময়ানুক্রমিক সন্ধান চালানো হয়েছে। বৃহৎ ব্যবধানে একটিমাত্র রূপরেখা অঙ্কন করা যায়। ভাস্করবর্মণের লিপিবদ্ধ করে যাওয়া সিলেট জেলার নিধানপুরে প্রাপ্ত তাম্রলিপি থেকে জানা যায় যে, ষষ্ঠ শতাব্দী থেকে প্রায় একশো বছর অঞ্চলটি কামরূপ সাম্রাজ্যের অধীনে ছিল। অগ্রদূত অভিবাসী ব্রাহ্মণদের পৃষ্ঠপোষকতায় অর্থনৈতিকভাবে লাঙল ব্যবহার করে চাষ করার আর্যীয় পদ্ধতিটিই এই সময়কালের সূচনা ছিল বলে জানা যায়। প্রাচীন সমতট রাজ্যের মরুন্দনাথের কলাপুর তাম্রফলক থেকে জানা যায় যে, ৭ম শতাব্দীতে এই অঞ্চল উত্তর কাছাড়ের ছোট পাহাড়গুলির সঙ্গে পূ্র্ববঙ্গের সমতট সাম্রাজ্যের অধীনে ছিল। অবশ্য এই সমস্ত কথা প্রমাণ করার জন্য কোনো ধরনের নিশ্চিত তথ্য ও প্রমাণ পাওয়া যায় না।

দশম শতাব্দীতে পূর্ববঙ্গের প্রখ্যাত চন্দ্রবংশের রাজা শ্রীচন্দ্র সম্পূর্ণ এলাকাটি তার বঙ্গ সাম্রাজ্য অধীনস্থ করেছিলেন। এই সময়কালে পঞ্চখণ্ডে (করিমগঞ্জ শহর থেকে ৮ কিঃমিঃ দূরে; বর্তমান বাংলাদেশে অবস্থিত) অবস্থিত চন্দ্রপুর মঠ শিক্ষার উল্লেখযোগ্য কেন্দ্র হিসেবে গড়ে উঠেছিল। প্রখ্যাত ইতিহাসবিদ ডি.সি. সরকারের মতে আদিতে এই চন্দ্রপুর মঠটি সমগ্র পূর্ব ভারতের ভারতীয় শিক্ষার একটি উৎকৃষ্ট কেন্দ্র ছিল।

গোবিন্দকেশব দেব ও ঈষাণদেবের ভাটেরার লিপি থেকে জানা যায় (সিলেট জেলার ভাটেরা গ্রামে প্রাপ্ত ফলক )যে, দ্বাদশ শতাব্দীতে সেখানে শ্রীহট্ট রাজ্য নামে একটি স্বাধীন রাজ্য ছিল এবং সমগ্র করিমগঞ্জ জেলার সঙ্গে কাছাড় সমভূমিরও কিছু অংশ এর অন্তর্ভুক্ত ছিল।
সঠিক অনুচ্ছেদ শিরোনাম কোনটি?
titleA. ভারত বিভাজন ও বিভাজনের পরবর্তী সময়ে
titleB. জনবসতি
titleC. আদিযুগ
titleD. রেলপথে
উত্তর: titleC
সরকারের ভ্রান্ত নীতির কারণেই অর্থনীতির অনেক খাতেই ধস নেমেছে। যে দেশে অর্থনৈতিক কর্মকা- প্রায় স্থবির, যেখানে বিনিয়োগ অত্যন্ত মন্থর, সেখানেই টাকাওয়ালাদের উদ্বৃত্ত অর্থ বিদেশে পাচার হয়। যেখানে রাজনৈতিক অনিশ্চয়তা অন্যদিকে ভৌত অবকাঠামোর অনুপস্থিতি অথবা অপ্রতুল ভৌত অবকাঠামো, সেখানে অর্থ পাচার হয়। পাচারকারীদের মধ্যে রয়েছে, চোরাচালানিরা এবং দেশ থেকে বিদেশে পঁুজি পাচারকারী ব্যবসায়ী, গার্মেন্টস মালিক-শিল্পপতি, দুর্নীতিবাজ আমলা ও পুঁজি-লুটেরা রাজনীতিবিদেরা।

সঠিক অনুচ্ছেদ শিরোনাম কোনটি?
titleA. পাচার হওয়া অর্থ যে সব দেশে যায়ঃ
titleB. পাচার হওয়া অর্থের পরিমানঃ
titleC. যে সব কারণে অর্থ পাচার হয়ঃ
titleD. ভয়াভহতাঃ
উত্তর: titleC
রুমিন বিএনপির কেন্দ্রীয় আন্তর্জাতিক বিষয়ক সম্পাদক। ব্যারিস্টার হিসেবে বাংলাদেশের উচ্চ আদালতে আইনি পেশায় কাজ করেন। ২৮ মে ২০১৯ বাংলাদেশ জাতীয়তবাদী দল বিএনপি থেকে মনোনয়ন পেয়ে সংরক্ষিত নারী আসন-৫০ নং আসন থেকে বিনা প্রতিদ্বন্দ্বিতায় প্রথম বারের মতো সংসদ সদস্য নির্বাচিত হন। একাদশ জাতীয় সংসদ নির্বাচনে বিএনপির একমাত্র নারী সদস্য হিসেবে জাতীয় সংসদে প্রতিনিধিত্ব করেন।

সঠিক অনুচ্ছেদ শিরোনাম কোনটি?
titleA. জন্ম ও শিক্ষা জীবন
titleB. কর্মজীবন
titleC. পারিবারিক জীবন
titleD. রাজনৈতিক জীবন
উত্তর: titleD
২০১১ সালের সেপ্টেম্বর মাসে, স্পাইসজেট তার নতুন বোম্বার্ডিয়ের কিউ ৪০০ বিমান ব্যবহার করে, "আরজিআইএ" থেকে তার আঞ্চলিক কেন্দ্র চালু করেছে। বিমান সংস্থাগুলি, দেশের মধ্যে কেন্দ্রীয় অবস্থানের কারণে হায়দ্রাবাদ বিমানন্দরটির বেছে নেয়, হায়দ্রাবাদ থেকে কয়েকটি দ্বিতীয় শ্রেণীর এবং তৃতীয় শ্রেণীর শহরে উড়ানের জন্য। আঞ্চলিক বিমান সংস্থা ট্রুজেট জুলাই ২০১৫ সালে উড়ান পরিচালনা শুরু করার সময় আরজিআইএ বিমানবন্দরে একটি হাব চালু করেছে।

নভেম্বর ২০০৪ সালে, সিভিল বিমান মন্ত্রণালয় রাজীব অন্তর্দেশীয় টার্মিনালকে এন টি রাম রাও নামে অভিহিত করে, যার ফলে রাজ্যসভার সদস্যগণের বিক্ষোভ হয়। নামকরণ ঘটবে কিভাবে বিমানবন্দরের কর্মকর্তারা অনিশ্চিত।

সঠিক অনুচ্ছেদ শিরোনাম কোনটি?
titleA. মালিকানা
titleB. ইতিহাস
titleC. পরবর্তী উন্নয়ন (২০০৯-বর্তমান)
titleD. প্রান্তিক
উত্তর: titleC
২০১৮ এর ৩১ ডিসেম্বর পর্যন্ত, আয়োজক দল এবং আইসিসির পূর্ণ সদস্যদের মধ্যে ৯টি দলসহ মোট ১০টি দল সরাসরি ২০২০ প্রতিযোগিতার যোগ্যতা অর্জন করবে। উক্ত ১০টি দলের মধ্যে র‍্যাঙ্কিংয়ে শীর্ষে থাকা ৮টি দল প্রতিযোগিতার সুপার ১২ পর্যায়ে অগ্রসর থাকবে। শ্রীলঙ্কা এবং বাংলাদেশ সুপার ১২ এর যোগ্যতা অর্জন করেনি। উক্ত দুটি দল ২০১৯ আইসিসি টি২০ বিশ্বকাপ বাছাইপর্ব থেকে বাছাইকৃত ছয়টি দলের সাথে যুক্ত হবে। আইসিসি টি২০আই চ্যাম্পিয়নশীপ-এর অপর দুটি দল সংযুক্ত আরব আমিরাত এবং নেপাল কেবল আঞ্চলিক প্রতিদ্বন্ধিতার মাধ্যমে যোগ্যতা অর্জন করতে পারবে। গ্রুপ পর্যায় থেকে সেরা ৪টি দল পরবর্তীতে অগ্রসর হবে সুপার ১২ পর্যায়ে।

সঠিক অনুচ্ছেদ শিরোনাম কোনটি?
titleA. গ্রুপ পর্যায়
titleB. মাঠ
titleC. দল ও যোগ্যতা
titleD. খেলার সময়সূচী
উত্তর: titleC
নবীনগর উপজেলার পশ্চিমাংশে নবীনগর পশ্চিম ইউনিয়নের অবস্থান। এ ইউনিয়নের দক্ষিণ-পশ্চিমে শ্যামগ্রাম ইউনিয়ন; দক্ষিণে শ্রীরামপুর ইউনিয়ন ও নবীনগর পৌরসভা; পূর্বে নবীনগর পৌরসভা; উত্তরে তিতাস নদী, কৃষ্ণনগর ইউনিয়ন ও বীরগাঁও ইউনিয়ন এবং পশ্চিমে মেঘনা নদী, নরসিংদী জেলার রায়পুরা উপজেলার চানপুর ইউনিয়ন, পাড়াতলী ইউনিয়ন, বাঁশগাড়ী ইউনিয়ন ও মির্জারচর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. অবস্থান ও সীমানা
titleC. শিক্ষা ব্যবস্থা
titleD. আয়তন
উত্তর: titleB
ডোমার এর পূর্ব নাম ছিল ডোমন নগর। ডোমন নগর পাল বংশীয় রাজা ভীম পাল-এর রাজধানী ছিল (১০৭৫)।

এই ছড়াটি ডোমারের ইতিহাস ও ঐতিহ্যের কথা বলে ৷ জানা যায়, উল্লেখিত ছড়াটির রচনাস্থল নীলফামারী জেলার ডোমার থানা এলাকা ৷ ডোমার বা ডোমনগর ঐতিহাসিক রাজা ভীম পালের রাজধানী ছিল ৷ ইতিহাস বিখ্যাত কৈবত্যরাজ দিব্বোকের ভ্রাতুষ্পুত্র মহাপরাক্রমশালী ভীমের ডোম সৈন্যের যুদ্ধ যাত্রার ছবি এই ছড়াটিতে বিধৃত।

এ কে এম নাসিরউদ্দীন রচিত নীলফামারীর ইতিহাস প্রথম খন্ড (জুন, ১৯৭৫) গ্রন্থটি থেকে যতুদুর জানা যায় তাতে অনেকাংশে আশ্বাসত্ম হওয়া যায় যে, পাল নরপতি তৃতীয় মহীপাল একজন অত্যাচরি রাজা ছিলেন। তার অত্যাচারে রাজ্যের প্রজাসকল বিদ্রোহী হয়ে ওঠে এবং তারা ওই সময় কৈবত্য জাতীয় দিব্বোক নামক জনৈক ব্যক্তিকে তাদের অধিনায়করম্নপে গ্রহণ করে৷ দিব্বোক অত্যাচারিত প্রজাদের নিয়ে তৃতীয় মহীপালকে হত্যা করেন এবং ভ্রাতুষ্পুত্র ভীমকে মহীপালকে স্থলাভিষিক্ত করেন। কৈবত্যরা জাতে জেলে ছিল এবং মত্‍স্যদেশে সে সময় কৈবত্যরাই নৌশক্তি বলে বলীয়ান ছিল ৷ ফলে অন্যান্য রাজশক্তি তাদের হাতে পরাভূত হয়েছিল ৷ পালবংশীয় দুশ্চরিত্র তৃতীয় মহীপাল যুদ্ধে নিহত হলে সামন্তগণ ও প্রজাপুঞ্জ সম্মিলিত সভায় দিব্বোককে আনুমানিক ১০৭৫ খ্রিষ্টাব্দে গৌড় সিংহাসনে অভিষিক্ত করেন ৷ দিব্বোক ইতোপূর্বে তৃতীয় মহীপালের পিতার অর্থাত্‍ তৃতীয় বিগ্রপালের প্রধান সেরাপতি ছিলেন। সন্ধ্যকর নন্দী রচিত 'রামচরিতে' উলেস্নখিত কৈবত্য বিদ্রোহের বিষয় বিষদরম্নপে লিপিবদ্ধ রয়েছে ।

দিব্বোকের মৃত্যুর পর তারই অনুজ রম্নদ্রোকের পুত্র ভীম বরেন্দ্রীর অধিপতি হন ৷ তিনি রংপুর জেলার 'ডমননগরে' তার রাজধানী স্থাপন করেছিলেন। এই ডমননগরই ইস্ট বেঙ্গল রেলওয়ে বর্তমানে বাংলাদেশ রেলওয়ের ডোমার স্টেশন। তৃতীয় মহীপালের অনুজ শূরপাল ও রামপাল কৈবত্যরাজকে পরাজিত করে এবং কনিষ্ঠ ভ্রাতা রামপাল পিতৃসিংহাসনে অধিষ্ঠিত হন।

ইতিহাস পাঠে জানা যায়, রামপালের সঙ্গে যুদ্ধের সময় ভীমের সেনাপতি হরি, বর্তমান ডোমার থেকে ডোম সৈন্যদের নিয়ে যুদ্ধযাত্রার ছবি ছড়ার আকারে 'আগাডুম বাগডুম' ছডার জন্ম দিয়েছে । অবশ্য যুদ্ধে ভীম বন্দি হলে সেনাপতি হরি পুনরায় সৈন্য সংগ্রহ করে যুদ্ধে গমন করেছিলেন। কিন্তু রাজা সেনাপতি উভয়ে বন্দি হয়ে রামপালের হাতে মৃত্যুবরণ করেন। সে রামপালের নামানুসারে রামগঞ্জ, রামনগর, রামকলা, দিনাজপুরের রামসাগর প্রভিতি নামের উত্‍পত্তি হয়েছে। এছাড়া এই এলাকার 'ধরমপাল' বা 'ধর্মপালের গড়' সেই ঐতিহাসিক পালবংশের ঐতিহ্য বহন করে। রামপাল বরেন্দ্রী উদ্ধার করে ভীমের রাজধানী রমণীয় ডমননগর বা ডোমননগর বা ডোমার লূন্ঠিত, বিধ্বংস ও অগ্নিসংযোগে ভূমিসাত্‍ করেছিলেন।
অক্ষয় কুমার মৈত্রেয়, স্যার যদুনাথ সরকার প্রমূখ আলোচ্য ডমননগরকেই ভীমের রাজধানী বলেছেন। কোন কোন ঐতিহাসিক ভীমের রাজধানী ঘোড়াঘাটের সন্নিকটে বলে অবস্থিত বলে বর্ণনা করেছেন, আবার কেউ কেউ মনে করেন, ডোমার বা ডমননগরই ভীমের রাজধানী ৷ ভীম হয়তো ডোমারে বসবাস করেরননি; কিন্তু উত্তর ও পূর্ব দিকের পার্বত্য উপজাতিদের মোকাবেলার্থে ডোমারে কোনো দুর্গ নিমাণ করেছিলেন এবং তা মৃত্‍প্রাচীর দ্বারা সুরৰিত করেছিলেন্ মৃত্‍প্রাচীরকে ডমর বলা হতো৷ ডমর থেকে ডোমার অথবা ডমননগর বা ডোমননগর (ডোম সৈন্যের শহর) থেকে ডোমার নামের উত্‍পত্তি হওয়া বিচিত্র নয়। তবে জনশ্রুতি আছে এখানে ডোমদের (যারা বাশ,কাঠ ইত্যাদির কাজ করতো ) বাস ছিল । তাই ডোম থেকে ডোমার নামের উতপত্তি হতে পারে বলে ধারনা করা হয়

সঠিক অনুচ্ছেদ শিরোনাম কোনটি?
titleA. অর্থনীতি
titleB. মুক্তিযুদ্ধের ইতিহাস
titleC. প্রাচীন ইতিহাস ও উদ্ভব
titleD. নদীসমূহ
উত্তর: titleC
১৮৫৫ সালে আইরিশ দল প্রথম খেলতে নামে। ২০০৬ সালে ইংল্যান্ডের বিরুদ্ধে একদিনের আন্তর্জাতিকে প্রথমবারের মতো অংশ নেয়। এ পর্যন্ত দলটি ৯৬ খেলায় অংশ নিয়ে ৪৪ জয়, ৪৪ পরাজয়, ৫ ফলাফলবিহীন এবং ৩টি খেলায় টাই করে।

আইসিসি’র অন্যতম সহযোগী সদস্য দেশ হিসেবে রয়েছে আয়ারল্যান্ড। টেস্ট ক্রিকেটের পূর্বের দলীয় অবস্থানই সহযোগী সদস্য। আন্তর্মহাদেশীয় কাপ এবং বিশ্বকাপে আইরিশদের দূর্দান্ত সফলতার কারণে দলটি শীর্ষস্থানীয় সহযোগী সদস্য দেশের মর্যাদা পেয়েছে। বর্তমানে আয়ারল্যান্ড প্রথম বিভাগের অন্যতম দল হিসেবে একদিনের আন্তর্জাতিক এবং টি২০ আন্তর্জাতিকের মর্যাদাপ্রাপ্ত দল।

সঠিক অনুচ্ছেদ শিরোনাম কোনটি?
titleA. সাফল্যগাঁথা
titleB. আইসিসি বিশ্ব টুয়েন্টি২০
titleC. ইতিহাস
titleD. বর্তমান সদস্য
উত্তর: titleC
বিশ্বব্যাপী গ্রহণযোগ্যতা পাবার পরও "মৌলিক উপাদানসমূহ" যুক্তিযুক্ত সমালোচনার শিকার হয়েছে। উদাহরণস্বরুপ, বর্ণিত টার্মগুলোকে পূর্ণাঙ্গ ব্যাখ্যা প্রদত্ত সংজ্ঞা দিয়ে সম্ভব নয়। প্রথম ব ইয়ের প্রথম কনস্ট্রাকশনে, ইউক্লিড একটি প্রিমাইস ব্যবহার করেন যা প্রমাণ করা বা স্বতঃসিদ্ধরুপে গ্রহণ করা সম্ভব নয়। এটি হল: দুটি বৃত্ত যা পরস্পর থেকে তাদের ব্যাসার্ধের সমান দুরত্বে অবস্থিত তারা দুটি বিন্দুতে পরস্পর ছেদ করবে। চতুর্থ কনস্ট্রাকশনে তিনি ত্রিভুজের স্থানান্তর ব্যবহার করে প্রমাণ করেন যে যদি দুটি বাহু এবং 
তাদের কোণ সমান হয়, তবে তারা সমপাতিত হবে। তিনি স্থানান্তরীকরণকে সংগ্ঞায়িত অথবা স্বতঃসিদ্ধ হিসেবে গ্রহণ করেননি। নন-ইউক্লিডিয় জ্যামিতি ১৯ শতকের সমসাময়িক গণিতবিদদের আকর্ষিত করে। অগ্রণী গণিতবিদ রিচার্ড ডেডেকিণ্ড এবং ডেভিড হিলবার্ট "মৌলিক উপাদানসমূহ"-এর স্বতঃসিদ্ধসমূহকে পুনর্গঠন করার চেষ্টা করেন। তারা ইউক্লিডিয় জ্যামিতিকে পরিপূর্ণতা প্রদানের জন্য ধারাবাহিকতা এবং সমপাতনের দুটি স্বীকার্য প্রদান করেন।


সঠিক অনুচ্ছেদ শিরোনাম কোনটি?
titleA. সমালোচনা
titleB. সমান্তরাল স্বীকার্য
titleC. বহিঃসংযোগ
titleD. প্রাথমিক স্বীকার্যসমূহ
উত্তর: titleA
মৃৎশিল্পের ওপর গবেষণার মাধ্যমে সংস্কৃতি সম্পর্কে গভীর জ্ঞান অন্বেষণ করা যায় মৃৎশিল্প দীর্ঘস্থায়ী এবং খন্ড্য অন্তত ক্ষণস্থায়ী কিছু উপকরণ থেকে তৈরি একটি শিল্প যা তুলনামূলকভাবে বেশি দিন পর্যন্ত টিকে থাকতে পারে। অন্যান্য প্রমাণের মিলিয়ে মৃৎশিল্পের গবেষণা সংগঠন, অর্থনৈতিক অবস্থা এবং সমাজের সাংস্কৃতিক বিকাশের সহায়ক হয়। মৃৎপাত্রের গবেষণায় কোনো সংস্কৃতির দৈনিক জীবন, ধর্ম, সামাজিক সম্পর্ক, প্রতিবেশীদের প্রতি মনোভাব, তাদের নিজস্ব এলাকার সামাজিক মনোভাব বোঝা যায়।

মৃৎশিল্পের উপর ভিত্তি করে কালপঞ্জি প্রায় অশিক্ষিত সংস্কৃতির কাল নির্ধারণে পাশাপাশি ঐতিহাসিক সংস্কৃতির কাল নির্ধারণে ভূমিকা রাখে। নিউরন সক্রিয়নের মাধ্যমে উপাদান-শনাক্ত বিশ্লেষণের মাধ্যমে কাদামাটির উৎসস্থল এবং তাপীয় আলোক পরীক্ষার মাধ্যমে সর্বশেষ পোড়ানোর সময় সঠিকভাবে নিরূপণ করা যায়। প্রাগৈতিহাসিক মৃৎশিল্প পরীক্ষা করে বিজ্ঞানীরা জানতে পেরেছেন যে, উচ্চতর তাপমাত্রায় পোড়ানোর সময় কাদামাটিতে অবস্থিত লোহা পৃথিবীর ঠিক ঐ মুহূর্তের চৌম্বক ভ্রামক নথিবদ্ধ করে রাখে।

সঠিক অনুচ্ছেদ শিরোনাম কোনটি?
titleA. প্রত্নতত্ত্ববিদ্যা
titleB. চীনামাটি
titleC. উৎপাদনে পরিবেশের প্রভাব
titleD. প্রকারভেদ
উত্তর: titleA
তিমুর সাগর চুক্তি, যেটি স্বাক্ষরিত হয় ২০ মে ২০০২-এ, তিমুর সাগর নামক কর্তৃপক্ষ প্রতিষ্ঠার নেতৃত্বে (টিএসডিএ)। এই সংস্থাটি যৌথ পেট্রোলিয়াম ডেভেলপমেন্ট এরিয়া (জেপিডিএ) নামে পরিচিত তিমুর সাগরের একটি অংশের সমস্ত পেট্রোলিয়াম সংক্রান্ত কার্যক্রম পরিচালনার জন্য দায়িত্বপ্রাপ্ত। ফেব্রুয়ারি ২০০৭-এ চুক্তির অনুমোদন দেওয়া হয়েছিল।

চুক্তির শর্তাবলী অনুসারে, পূর্ব তিমুর এবং অস্ট্রেলিয়ার মধ্যে ৯০:১০ অনুপাতে জেপিডিএ-তে পেট্রোলিয়াম উৎপাদনের রয়্যালটি বিভক্ত। এটি সমালোচিত হয়েছিল কারণ পূর্ব তিমুর এবং অস্ট্রেলিয়ার মধ্যে সামুদ্রিক সীমানা চুক্তিটি চূড়ান্ত হয়নি।

সঠিক অনুচ্ছেদ শিরোনাম কোনটি?
titleA. ব্যাপ্তি
titleB. আবহাওয়া
titleC. হাইড্রোকার্বন মজুদ
titleD. তিমুর সাগর চুক্তি
উত্তর: titleD
রঙের বিস্তৃত পরিসীমা এবং টিউবের কোন প্রতিস্থাপন ছাড়াই বছরের পর বছর বা দশক ধরে চলার ক্ষমতা নিয়ন সাইনকে এটিকে একটি শিল্প করে তোলে। যেহেতু এই টিউবে অনেক হাতের কাজ প্রয়োজন হয়, ভালোভাবে প্রক্রিয়াজাতকরণের পরেও যদি এটির এত দীর্ঘ জীবনকাল না থাকত তাহলে তাদের অত্যন্ত সামান্য অর্থনৈতিক বাস্তবতা থাকত। টিউব ব্যাস ছোট হওয়ার সঙ্গে উৎপাদিত নিয়ন আলোর তীব্রতা বৃদ্ধি পায়, অর্থাৎ,নলটির অভ্যন্ত ব্যাসের বর্গমূলের সঙ্গে আলোর তীব্রতা বিপরীতভাবে পরিবর্তিত হয়, এবং নলটির ব্যাসার হ্রাস পাওয়ার সঙ্গে নলটির প্রতিরোধ ক্ষমতা বৃদ্ধি পায়, কারণ নল আয়নকরণ টিউবের কেন্দ্রে সবচেয়ে বেশি ও আয়নগুলি স্থানান্তরিত হয় এবং টিউবের দেয়ালে পুনর্নির্মাণ হয়ে নিক্ষিপ্ত হয়। নিয়ন টিউব নষ্টের প্রধান কারণ হচ্ছে নলের অভ্যন্ত কাঁচের দেয়ালে উচ্চ ভোল্টেজ আয়ন প্রতিস্থাপনের মাধ্যমে নিয়ন গ্যাসের ধীরে ধীরে শোষিত হওয়া যা গ্যাসকে হ্রাস করে এবং অবশেষে নলের রোধকে এমন স্তরে উন্নীত করে যে এটি আর শেষ পর্যন্ত রেটেড ভোল্টেজে আলোকিত হতে পারে না, তবে বোমাবর্ষণ এবং গ্যাস ব্যাক ফিলিংয়ের সময় যদি নলটি সঠিকভাবে প্রক্রিয়াজাত করা হয় তবে এটি ৫০ বছরেরও বেশি সময় নিতে পারে।

এটির দীর্ঘ জীবনকালের কারণে অভ্যন্তরীণ আর্কিটেকচারাল কোভ আলোকসজ্জারসহ বিভিন্ন ধরনের কাজে নিয়ন ব্যবহারের একটি ব্যবহারিক বাজার তৈরি হয়েছে, কেননা নলটি যেকোনো আকারে বাঁকানো যেতে পারে, ছোট জায়গায় লাগানো যেতে পারে, এবং টিউব পরিবরতন ছাড়াই এটি এক দশক বা আরও বেশি চলতে পারে।

সঠিক অনুচ্ছেদ শিরোনাম কোনটি?
titleA. ব্লকিং এবং লেপ
titleB. কারেন্টের তার
titleC. ব্যবহার
titleD. দীর্ঘ জীবনকাল
উত্তর: titleD
তিনি ২১ বছর বয়সে ১৮০৭ খ্রিষ্টাব্দে দিল্লির তখনকার প্রসিদ্ধ সূফী হযরত মাওলানা শাহ আব্দুল আজিজ (রহ) হাতে কাদিরীয়া, চিশতিয়া, নকশবন্দীয়া তরীকায় দীক্ষা গ্রহণ করেন। সায়্যিদ আহমদ বেরেলভী (রহ) হযরত মুজাদ্দিদে আলফে সানী (রহ) ও হযরত শাহ ওয়ালিউল্লাহ দেহলভী (রহ) সংস্কার আন্দোলনের চেতনায় উদ্বুদ্ধ ছিলেন এবং বিল্পবী মনন দ্বারা উদীপ্ত ছিলেন। 
আমাদের দেশের দিকে তাকালে দেখা যায়, প্রায় সকল হক্কানী পীর-মাশায়িখ তারই তরীকা ও আন্দোলনের উত্তরাধিকার বহন করছেন। হাদিয়ে বাঙ্গাল হযরত মাওলানা কারামত আলী জৌনপুরী (র.) ও গাযীয়ে বালাকোট সূফী নূর মুহাম্মদ নিজামপুরী (র.)-এর মতো শীর্ষস্থানীয় বুযুর্গ ও সর্বজনশ্রদ্ধেয় ওলীআল্লাহ এতদঞ্চলে শহীদে বালাকোটের তা’লীম-তরবিয়ত ও রূহানী ফায়য বিলিয়ে গেছেন। তাদের বদৌলতে লাখো মানুষ ইসলামের সুশীতল ছায়াতলে আশ্রয় নিয়েছেন। শিরক বিদ’আত-কুসংস্কারের বেড়াজাল ছিন্ন করে আহলে সুন্নাত ওয়াল জামা‘আতের আকীদা বিশ্বাসে বলীয়ান হয়ে নিজেদের আত্মাকে পরিশুদ্ধ করে ইহ-পরকালীন সফলতার দ্বার উন্মুক্ত করেছেন। তাদের তাওয়াজ্জুহ-এর বরকতে আমাদেরকে আলোকিত করেছেন সূফী ফতেহ আলী ওয়ায়সী (র.), হাফিয আহমদ জৌনপুরী (র.) শাহ সূফী আবূ বকর সিদ্দীকী (র.), হযরত পীর নেছার উদ্দীন (র.) ও হযরত আল্লামা মোঃ আব্দুল লতিফ চৌধুরী ফুলতলী (র.)-এর মতো বিখ্যাত ওলীআল্লাহগণ। 
হযরত সায়্যিদ আহমদ শহীদ বেরেলভী (র.)-এর উত্তরসূরীগণই এ দেশে তরীকা-তাসাউফের সহীহ খিদমত আন্জাম দিয়ে আসছেন যুগ যুগ ধরে।
সঠিক অনুচ্ছেদ শিরোনাম কোনটি?
titleA. শিখবিরোধী জিহাদে অংশগ্রহণের প্রস্তুতি
titleB. জিহাদ আন্দোলনে নেতৃত্বদান
titleC. আধ্যাত্মিক জীবন
titleD. বালাকোট যুদ্ধ
উত্তর: titleC
দাশগুপ্ত শান্তিনিকেতনের বিশ্বভারতীতে পড়াশোনা করেছেন, ও তারপরে সেন্ট জেভিয়ার্স কলেজে, প্রেসিডেন্সি কলেজে পড়েন এবং অবশেষে কলকাতা বিশ্ববিদ্যালয় থেকে তিনি ভারতীয় কবিতায় গীতি নিয়ে তাঁর পড়াশুনার জন্য পিএইচডিপ্রাপ্ত হন। তিনি লিটল ম্যাগাজিনসমূহের সাথে ভীষণভাবে যুক্ত হয়ে মূল জার্মান কাজগুলিকে বাংলা ভাষায় অনুবাদ করতে থাকেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষা
titleC. তথ্যসূত্র
titleD. গ্রন্থপঞ্জী
উত্তর: titleB
১৮৩১-১৮৩২ খ্রিষ্টাব্দে ব্রিটিশ বিজ্ঞানী মাইকেল ফ্যারাডে আবিষ্কার করেন যে, একটি চৌম্বক ক্ষেত্রের সাথে লম্ব বরাবর গতিশীল তড়িৎ পরিবাহকের দুই প্রান্তে বিভব পার্থক্যের সৃষ্টি হয়। এই আবিষ্কারকে ফ্যারাডের তড়িচ্চৌম্বক নীতি বলা হয়। এই নীতির উপর ভিত্ত করে ফ্যারাডেই প্রথম তড়িচ্চৌম্বক জেনারেটর তৈরি করেন যা চল তড়িৎ উৎপাদন করতে সক্ষম হয়। তার জেনারেটর তথা ডায়নামোটিকে "ফ্যারাডে ডিস্ক" বলা হয়। অশ্বক্ষুরাকৃতির একটি চুম্বকের দুই মেরুর মাঝখানে স্থাপিত কপার চাকতির ঘূর্ণন ব্যবহার করে এই যন্ত্রে বিদ্যুৎ উৎপাদন করা হয় যা একটি সমমেরুক জেনারেটরের উদাহরণ। এই ডিস্ক সামান্য পরিমাণ একমুখী প্রবাহ বিভব এবং অনেক বেশি তড়িৎ প্রবাহের সৃষ্টি করেছিল।

সঠিক অনুচ্ছেদ শিরোনাম কোনটি?
titleA. স্থির বৈদ্যুতিক জেনারেটর
titleB. ডায়নামো
titleC. উদ্ভাবনের ইতিহাস
titleD. ফ্যারাডের আবিষ্কার
উত্তর: titleD
দৈনিক ৫০,০০০ থেকে ১০০,০০০ তীর্থযাত্রী তিরুপতি মন্দিরে বেঙ্কটেশ্বরকে দর্শন করতে আসেন। বিশেষ বিশেষ উৎসবে (যেমন ব্রহ্মোৎসবম) এই সংখ্যা ৫০০,০০০ ছাড়িয়ে যায়। এই কারণেই বলা হয়, বিশ্বের যত ধর্মস্থান আছে, তার মধ্যে এই মন্দিরেই জনসমাগম হয় সর্বাধিক। তীর্থযাত্রীদের ভিড় সামাল দিতে তিরুমালা তিরুপতি দেবস্থানম্‌ ১৯৮৩ সালে বৈকুণ্ঠম্‌ লাইন চত্বর নির্মাণ করে। ২০০০ সালে আরও একটি লাইন চত্বর নির্মিত হয়। বৈকুণ্ঠম্‌ লাইন চত্বরে দর্শনার্থীরা দর্শনের সুযোগ না আসা পর্যন্ত বসে অপেক্ষা করতে পারেন। প্রথা অনুসারে, বেঙ্কটেশ্বরকে দর্শনের আগে স্বামী পুষ্করিণীর উত্তর পাড়ে ভূবরাহ স্বামী মন্দির দর্শন তীর্থযাত্রীদের কাছে বাধ্যতামূলক।

সঠিক অনুচ্ছেদ শিরোনাম কোনটি?
titleA. স্থাপত্য
titleB. ভূবরাহ স্বামী মন্দির
titleC. কিংবদন্তি
titleD. দর্শন
উত্তর: titleD
মধ্যযুগের ইউরোপে মহিলাদের সমকামিতার প্রতি কড়া দৃষ্টি জ্ঞাপন করে খ্রিষ্টান চার্চ। আয়ারল্যান্ডের সেল্টিক সন্ন্যাসীদের লেখা "পেনিটেনশিয়ালস" হয়ে যায় সমকামীদের প্রায়শ্চিত্তের নির্দেশাবলী। "পায়ুকামী পুরুষেরা চার বছরের জন্য প্রায়শ্চিত্ত করবে" এমনই হয় তাদের শাস্তি। পেনিটেনশিয়েল থিওডোরিতে বলা হয়েছে, "যদি কোনও নারী অন্য নারীর সঙ্গে সম্পর্ক স্থাপন করে, তবে সে তিন বছরের জন্য প্রায়শ্চিত্ত করবে"। মধ্যযুগের পেনিটেনশিয়াল্গুলির লেখকরা লেসবিয়ান কর্ম বিশেষ আলোচনা করতেন না বা পুং সমকামীতার চেয়ে কম অপরাধ বলে মনে করতেন।

পঞ্চম চার্লসের রাজত্বকালীন পবিত্র রোমান সাম্রাজ্যে যৌন অপরাধের মধ্যে নারীদের সমকামিতাও গণ্য করা হয়।

মধ্যযুগের প্রায় বারোজন লেসবিয়ানের কথা জুডিথ বেনেট দ্বারা লিপিবদ্ধ হয়েছে। এঁদের সকলকেই আদালতে হাজিরা দিতে হয়েছিল, জেলুবন্দী হতে হয়েছিল বা কারোর মৃত্যুদন্ড হয়েছিল।

মধ্যযুগের আরবি সাহিত্যে লেসবিয়ানিজ়মকে বলা হয়েছে জন্মগত। এনসাইক্লোপেডিয়া অফ প্লেসার-এ এক খ্রিষ্টান নারী ও এক আরব নারীর প্রেমকাহিনী বর্ণিত আছে। "ফিরিস্ত্"-এ এমন নারীদের বারোটি কাহিনী আছে যারা কেউই বাঁচতে পারেননি।

ইহুদি মাইমনিদেসের "মিশনে তোরাহ্" একমাত্র মধ্যযুগীয় গ্রন্থ যেখানে লেসবিয়ানদের নিয়ে ইহুদিধর্মের নিয়মকানুন বর্ণিত আছে।

ইংরাজী সাহিত্য ও নাটকে মহিলাদের সমকামিতা এতটাই জনপ্রিয় ছিল যে ইতিহাসবিদরা একে একটি হুজুগ বলেছেন।

সঠিক অনুচ্ছেদ শিরোনাম কোনটি?
titleA. রোমান সাম্রাজ্য ও গোড়ার দিকের খ্রিষ্টধর্মের
titleB. বিংশ শতাব্দীর পরের দিকে ও একবিংশ শতাব্দীর গোড়ার দিকে
titleC. মধ্যযুগ
titleD. তথ্যসূত্র
উত্তর: titleC
এই গগনচুম্বী হোটেলের উচ্চতা ৪৩৬.৩৫ ফুট। রয়্যাল বেঙ্গলের গঠনশৈলী বানিয়েছে মার্কিন যুক্তরাষ্ট্র, আরব আমিরশাহী, বাহামা, ম্যাকাও, ওমানসহ বিশ্বের ১৬০টি দেশে বিলাসবহুল হোটেল নির্মাণের অভিজ্ঞতা যুক্ত বিশ্বখ্যাত "উইম্বার্লি অ্যালিসন টং অ্যান্ড গু"। হোটেলের অভ্যন্তরের সাজসজ্জার ভার ছিল উইলসন অ্যাসোসিয়েট-এর উপর।

সঠিক অনুচ্ছেদ শিরোনাম কোনটি?
titleA. স্থাপত্য
titleB. ইতিহাস
titleC. অবস্থান
titleD. সুযোগ-সুবিধা
উত্তর: titleA
২০১৫ দোহা, এশিয়ান কুস্তি চ্যাম্পিয়নশিপে মহিলা ফ্রিস্টাইল কুস্তিতে ৪৮ কেজি, ভিনেশ, রৌপ্য পদক জিতেছেন।

ইস্তানবুলে অনুষ্ঠিত ২০১৬ রিও অলিম্পিকের জন্য যোগ্যতা প্রতিযোগিতায়, তিনি পোলিশ কুস্তিগীর আইওনা মাতকওসকাকে চূড়ান্ত পর্বে পরাজিত করে এবং অলিম্পিকের জন্য যোগ্যতা অর্জন করেন।

২০১৩ সালের গ্রীষ্মকালীন অলিম্পিকে রিওতে, ভিনেশ কোয়ার্টার ফাইনালে পৌঁছান এবং হাঁটুতে আঘাত করার কারণে চীনের সান ইয়ানানের কাছে হেরে যান।

সঠিক অনুচ্ছেদ শিরোনাম কোনটি?
titleA. ২০১৩ এশিয়ান কুস্তি চ্যাম্পিয়নশিপ
titleB. ২০১৫ এশিয়ান কুস্তি চ্যাম্পিয়নশিপ
titleC. ২০১৩ কমনওয়েলথ কুস্তি চ্যাম্পিয়নশিপ
titleD. ২০১৪ কমনওয়েলথ গেমস
উত্তর: titleB
১৯৪৩-৪৪ মৌসুমে প্রথম-শ্রেণীর ক্রিকেটে ৫/১৮৬ বোলিং পরিসংখ্যান গড়ে সকলের নজর কাড়েন। মহারাষ্ট্রের পক্ষে দীর্ঘ ৭৫.৫ ওভার বোলিং করেছিলেন তিনি। ঐ খেলায় বোম্বের বিজয় মার্চেন্ট অপরাজিত ৩৫৯* রান তুলেছিলেন।

রঞ্জি ট্রফিতে মহারাষ্ট্র, বোম্বে ও বরোদরার পক্ষে প্রতিনিধিত্ব করেছেন সদাশিব শিন্দে। প্রথম-শ্রেণীর খেলায় ২৩০ উইকেট পেয়েছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. অর্জনসমূহ
titleD. আন্তর্জাতিক ক্রিকেট
উত্তর: titleB
পুরাণ অনুসারে, উজ্জয়িনী শহরটির নাম ছিল অবন্তিকা। এই শহরটি ছিল অত্যন্ত সুন্দর এবং ধর্মীয় চিন্তার কেন্দ্র। দূরদূরান্ত থেকে শিক্ষার্থীরা এখানে আসত হিন্দুশাস্ত্র শিক্ষা করতে। কিংবদন্তি অনুসারে, উজ্জয়িনীতে চন্দ্রসেন নামে এক শাসক ছিলেন। তিনি ছিলেন অত্যন্ত শিবভক্ত। একদিন শ্রীখর নামে এক কৃষকবালক প্রাসাদের পাশ দিয়ে যেতে যেতে শুনতে পায় রাজা শিবের নাম করছেন। সেও ছুটে মন্দিরে গিয়ে তার সঙ্গে প্রার্থনা শুরু করে দেয়। প্রহরীরা তাকে টেনে সেখান থেকে বের করে শহরের বাইরে শিপ্রা নদীর তীরে রেখে দিয়ে আসে। উজ্জয়িনীর পার্শ্ববর্তী দুই শত্রুরাজ্যের রাজা রিপুদমন ও সিংহাদিত্য সেই সময় উজ্জয়িনীর সম্পদের লোভে রাজ্য আক্রমণের কথা ভাবছলেন। এই কথা শুনে শ্রীখর প্রার্থনা শুরু করে। সেই খবর পৌঁছায় বৃধি নামে এক পুরোহিতের কাছে। তিনি এই কথা শুনে ভয় পেয়ে যান এবং ছেলেদের একান্ত অনুরোধে শিপ্রা নদীর তীরে গিয়ে শিবের কাছে প্রার্থনা শুরু করেন। ব্রহ্মার আশীর্বাদে দূষণ নামে এক দৈত্য অদৃশ্য হয়ে যাবার ক্ষমতা পেয়েছিল। শত্রুরাজারা দূষণের সাহায্যে উজ্জয়িনী আক্রমণ করেন। যুদ্ধে তাদেরই জয় হয় এবং তারা সকল শিবভক্তের উপর অত্যাচার শুরু করে দেন।

অসহায় ভক্তদের প্রার্থনা শুনে শিব মহাকালের রূপে উজ্জয়িনীতে আবির্ভূত হয়ে চন্দ্রসেনের শত্রুদের ধ্বংস করেন। শ্রীখর ও বৃধির অনুরোধে শিব উজ্জয়িনীতে বাস করতে রাজি হন। তিনিই হন রাজ্যের প্রধান দেবতা এবং শিবভক্তদের রক্ষাকর্তা। সেই থেকে উজ্জয়িনীতে মহাকাল রূপে শিব তার শক্তি পার্বতীকে নিয়ে বাস করছেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. কিংবদন্তি
titleC. পৌরাণিক উপাখ্যান
titleD. মন্দির
উত্তর: titleC